Tönnies Holding

Tönnies Holding ialah perniagaan keluarga Jerman dalam industri daging yang ditubuhkan pada 1971, yang juga beroperasi di peringkat antarabangsa. Syarikat ini dengan kira-kira 16,500 orang pekerja menjana penjualan tahunan sebanyak EUR 6,65 bilion pada 2018 (7,5 bilion pada 2019). Perniagaan utamanya adalah memproses daging babi dan daging lembu. Untuk daging babi, Tönnies adalah peneraju utama bagi pasaran Jerman. Tönnies beribu pejabat di Rheda-Wiedenbrück di Westphalia Timur, Jerman. Tönnies terbahagi kepada lapan segmen perniagaan: Daging Babi & Lembu, Kemudahan, Sosej, Bahan, Logistik, Perkhidmatan Antarabangsa dan Pusat. Tönnies meneruskan strategi pengantarabangsaannya dengan 25 buah pejabat di negara asing, tempat pengeluaran Jerman dan antarabangsa. Bahagian eksport adalah sekitar 50 peratus.

Pemilik utama ialah jutawan Clemens Tönnies dengan bahagian 45% syarikat gergasi industri makanan. Pada 2019, Clemens Tönnies digantung sementara dari jawatannya sebagai ketua lembaga penyelia pasukan bola sepak Jerman FC Schalke 04 kerana tuduhan kenyataan rasisme.

Persatuan Sekutu Pekerja, Makanan, Pertanian, Hotel, Restoran, Katering, Tembakau dan Antarabangsa (IUF) mengkritik Tönnies kerana "keadaan tempat kerja yang menyedihkan", dengan lebih daripada 70% pekerja di kilang utama bekerja di bawah kontrak kerja sementara.

Pada 17 Jun 2020, aktiviti pekerjaan diberhentikan di rumah penyembelihan Tönnies di Rheda-Wiedenbrück kerana jangkitan COVID-19 yang berasal dari sana. Pada tarikh itu, 657 orang pekerja telah diuji positif untuk virus tersebut. Petang itu, daerah Gütersloh menutup semua sekolah dan pusat jagaan kanak-kanak sehingga cuti musim panas. Ia juga menutup semua pejabat pos dan membatalkan latihan untuk FC Gütersloh 2000 serta demonstrasi Black Lives Matter yang akan datang. Canselor Angela Merkel turut mengumumkan larangan perhimpunan awam sehingga Oktober.

Pada 20 Jun 2020, jumlah jangkitan telah melebihi 1,000 orang.

Rujukan

Pautan
 

Syarikat Jerman